b'\n_START_ARTICLE_\nRegionalna destinacijska organizacija Smaragdna pot\n_START_SECTION_\nLega\n_START_PARAGRAPH_\nRegijska destinacijska organizacija (RDO) - Smaragdna pot zajema Severno Primorsko - Gori\xc5\xa1ko regijo, ki jo danes sestavlja trinajst ob\xc4\x8din: Bovec, Kobarid, Tolmin, Kanal, Nova Gorica, Brda, \xc5\xa0empeter - Vrtojba, Miren - Kostanjevica, Ren\xc4\x8de - Vogrsko, Ajdov\xc5\xa1\xc4\x8dina, Vipava, Idrija in Cerkno. Skupni imenovalec vseh teh ob\xc4\x8din je pore\xc4\x8dje reke So\xc4\x8de. Razteza se od alpskega severa do ni\xc5\xbein v spodnjem toku reke, zajema pa tudi doline Idrijce, Vipave in vseh ostalih pritokov.\n_START_SECTION_\nPoslanstvo\n_START_PARAGRAPH_\nPoslanstvo SRDO - Smaragdna pot je izvajanje skupnih regionalnih tr\xc5\xbenih aktivnosti trinajstih ob\xc4\x8din na podro\xc4\x8dju turizma. Ena klju\xc4\x8dnih razvojnih usmeritev regije je, da bo na celotnem obmo\xc4\x8dju razvijala turizem, zdru\xc5\xbeevala ponudbo in gradila skupno destinacijo. Ta destinacija se po reki So\xc4\x8di \xe2\x80\x93 najve\xc4\x8dji naravni in simbolni znamenitosti obmo\xc4\x8dja \xe2\x80\x93 imenuje Smaragdna pot.'